stanford-oval/wikipedia huggingface dataset:
นกกระจิบ

| นกกระจิบ |
| --- | --- |

Common Tailorbirds (Orthotomus sutorius)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Cisticolidae
สกุล:: Orthotomus Horsfield, 1821

Species
 See text
กระจิบ หรือ นกกระจิบ (อังกฤษ: Tailorbird)อยู่ในสกุล Orthotomus เป็นนกขนาดเล็ก จากปลายปากถึงปลายหางรวมกันแล้วยาวเพียง 12 เซนติเมตร ปากเล็กบาง ขายาวเรียวเล็ก ชอบกระดกหางขึ้นลงและกระโดดไปมาตลอดเวลา หากินตามกิ่งไม้ อยู่เป็นคู่ ทำรังอยู่ด้วยกัน วางไข่คราวละ 3-5 ฟอง ไข่สีเขียว สีฟ้าหรือสีชมพู มีจุดสีน้ำตาลกระจายอยู่ทั่วไป ใช้เวลากกไข่ประมาณ 12 วันก็จะฟักออกเป็นตัว
ในประเทศไทยมีนกกระจิบ 5 ชนิดคือ
นกกระจิบหางยาว O. sutorius
นกกระจิบคอดำ O. atrogularis
นกกระจิบหัวแดง O. sepium
นกกระจิบกระหม่อมแดง O. sericeus
นกกระจิบภูเขา O. cuculatus
ธาร์ซิส

สัณฐานธาร์ซิส (แสดงในโทนสีแดงและน้ำตาล) ในซีกดาวเคราะห์ตะวันตกของดาวอังคาร ในภาพยังปรากฎภูเขาไฟขนาดใหญ่ (สีขาวทางซ้าย) นามว่า โอลิมปัส นอกจากนี้ยังมีภูเขาไฟขนาดเล็กอีก 3 ลูกทอดเรียงกันมาจากทิศตะวันออกเฉียงเหนือสู่ตะวันตกเฉียงใต้ มีชื่อตามลำดับคือ แอสคาเออุส, พาโวนิส และ อาร์เซีย
ธาร์ซิส (อังกฤษ: Tharsis) เป็นชื่อเรียกของที่ราบสูงขนาดใหญ่ใกล้เส้นศูนย์สูตรในซีกดาวเคราะห์ฝั่งทิศตะวันตกของดาวอังคาร เป็นที่ตั้งของภูเขาไฟขนาดใหญ่ที่สุดในระบบสุริยจักรวาลของเรานามว่า โอลิมปัส และยังมีภูเขาไฟรูปโล่ อีก 3 ลูกทอดเรียงตัวกัน คือ อาร์เซีย, แอสคาเออุส และ พาโวนิส
ชื่อธาร์ซิสมาจากการถอดเสียงแบบกรีก–ละติน จากคำว่าทาร์ชิชซึ่งปรากฎในคัมภีร์ฮีบรู
แหล่งข้อมูลอื่น

NASA image and animation of the Tharsis region in true color เก็บถาวร 2020-10-22 ที่ เวย์แบ็กแมชชีน
Researchers pinpoint region responsible for Mars' heyday เก็บถาวร 2008-05-15 ที่ เวย์แบ็กแมชชีน
ธัด

ธัด (อังกฤษ: Thud) เป็นบริษัทสื่อแนวเสียดสีที่ก่อตั้งโดย เบน เบิร์กลีย์, โคล โบลตัน, และ อีลอน มัสก์ ในปี ค.ศ. 2017 บริษัทได้เปิดตัวเว็บไซต์และผลิตภัณฑ์แนวเสียดสี หลังจากที่มัสก์ถอนเงินทุน บริษัทก็ปิดตัวลงในเดือนพฤษภาคม ค.ศ. 2019
ภูมิหลัง

ในปี ค.ศ. 2014 อีลอน มัสก์ แสดงความสนใจในการซื้อเว็บไซต์ข่าวเสียดสี The Onion แต่การซื้อขายไม่ผ่านการเจรจาเบื้องต้น ในปี ค.ศ. 2017 อดีตบรรณาธิการของ อันเนียน สองคน คือ เบน เบิร์กลีย์ และ โคล โบลตัน ซึ่งออกจากเว็บไซต์ไปเนื่องจากความแตกต่างทางความคิดสร้างสรรค์ ได้รับเงินทุน 2 ล้านดอลลาร์จากมัสก์ เพื่อก่อตั้งบริษัทสื่อเสียดสีที่มุ่งเน้นไปที่เหตุการณ์จริง เบิร์กลีย์และโบลตัน เริ่มสร้างบริษัทขึ้นมาใหม่โดยการจ้างนักเขียนและบรรณาธิการของ อันเนียน คนอื่น ๆ อีกหลายคน ในเดือนมีนาคม ค.ศ. 2018 มัสก์ประกาศเปิดตัวอย่างเป็นทางการโดยทวีตว่า "ธัด!" ตามด้วย "นั่นคือชื่ออาณาจักรสื่อแบบอินเตอร์กาแลกติกใหม่ของฉัน เครื่องหมายอัศเจรีย์ไม่บังคับ" มัสก์อ้างว่าชื่อนี้ถูกเลือกเพราะ "มันเป็นเสียงของบางสิ่งที่หนาและทื่อเมื่อมันตกลงพื้น"
ช่วงปลายปี ค.ศ. 2018 มัสก์ขายบริษัทให้กับเบิร์กลีย์และโบลตัน โดยอ้างถึงความกังวลว่า ธัด อาจจะล้อเลียนบริษัทของเขาเอง ในขณะที่ทั้งสองคนสามารถเปิดตัวโครงการเสียดสีหลายโครงการในช่วงหกเดือน พวกเขาไม่สามารถหาผู้ลงทุนใหม่ได้ เบิร์กลีย์และโบลตันใช้เงินทุนที่เหลือจากการลงทุนของมัสก์ไปกับการโฮสต์เว็บและบริษัทปิดตัวลงในเดือนพฤษภาคม ค.ศ. 2019
การตอบรับ

การตอบรับสาธารณะของ ธัด นั้นผสมผสานกัน หลังจากเปิดตัวต่อสาธารณะในปี ค.ศ. 2019 บทวิจารณ์ในวัลเจอร์ชื่นชมข้อเท็จจริงที่ธัดให้เครดิตแก่ผู้มีส่วนร่วมและมุมมองที่มืดมนกว่าของเรื่องตลก แต่ก็วิจารณ์โครงการบางอย่างว่าเล่นกับภาพลักษณ์ที่ล้าสมัย สื่อหลายแห่งยกย่อง "DNA Friend" ซึ่งเป็นโครงการล้อเลียนการทดสอบ DNA ที่บ้าน หลังจากบริษัทปิดตัวลงโบลตันบอกเดอะเวิร์จว่า นักลงทุนที่พวกเขาติดต่อโดยทั่วไปไม่เข้าใจว่า ธัด กำลังล้อเลียนอะไร ในบทวิจารณ์ย้อนหลังปี ค.ศ. 2021 ในมิก อแมนดา ซิลเบอร์ลิง วิจารณ์โครงการของ ธัด โดยอธิบายว่าพวกเขาล้มเหลว "ไม่สามารถตามทันกระแสของอดีตมหาอำนาจ อันเนียน ที่ได้รับทุนจากอีลอน มัสก์"
โครงการ

TacStorm เป็นเว็บไซต์เสียดสีที่โฆษณาปืนที่ยิงได้อย่างต่อเนื่อง
6 Minute Test เป็นเรื่องตลกของการทดสอบบุคลิกภาพออนไลน์
DNA Friend เป็นเรื่องล้อเลียนของชุดทดสอบ DNA ที่บ้าน ซึ่งอ้างว่าสามารถติดตามบรรพบุรุษของใครบางคนโดยใช้รูปถ่ายปากของพวกเขา
Ploog เป็นเว็บไซต์ผลิตภัณฑ์เสียดสีที่โฆษณา "อะแดปเตอร์รูอเนกประสงค์"
833-GET-THUD เป็นเรื่องตลกของเมนูบริการลูกค้าทางโทรศัพท์ที่ส่งผลให้เกิดเขาวงกตของตัวเลือก
Mampfen เป็นคู่มือท่องเที่ยวเสียดสีสำหรับร้านอาหารในลอสแอนเจลิส
แหล่งข้อมูลอื่น

Thud's website
ธิงกิงออฟยู (เพลงเคที เพร์รี)

"ธิงกิงออฟยู" (อังกฤษ: Thinking of You) เป็นเพลงของนักร้องนักแต่งเพลงชาวอเมริกัน เคที เพร์รี จากสตูดิโออัลบั้มที่สอง วันออฟเดอะบอยส์ (2008) เพลงออกจำหน่ายในวันที่ 12 มกราคม ค.ศ. 2009 เป็นซิงเกิลที่สามของอัลบั้ม เพลงแต่งโดยเคที เพร์รีและผลิตโดยบุตช์ วอล์กเกอร์ เป็นเพลงแนวป็อปร็อก และเพาเวอร์บัลลาดซอฟต์ร็อก ในด้านเนื้อเพลง เล่าเรื่องเดียวกับการเลิกราที่เพร์รีไม่มีทางเลือกนอกจากต้องดำเนินชีวิตต่อไป และคร่ำครวญถึงคนรักเก่าขณะที่มีความสัมพันธ์กับคนปัจจุบัน เพลงนี้เป็นหนึ่งในสามเพลงจากอัลบั้มที่เพร์รีแต่งคนเดียว
เพลงได้รับคำวิจารณ์ทั่วไปเป็นด้านบวก อย่างไรก็ตาม เป็นเพลงที่ติดชาร์ตอันดับต่ำสุดจากอัลบั้ม วันออฟเดอะบอยส์ เพลงขึ้นถึงอันดับที่ 29 บนบิลบอร์ดฮอต 100 เป็นซิงเกิลเดียวในอัลบั้มที่ไม่สามารถขึ้น 20 อันดับแรกได้ในสหรัฐอเมริกา และขึ้นอันดับที่ 27 ในสหราชอาณาจักร เพลงมีมิวสิกวิดีโอ 2 ตัว ตัวแรกออกอากาศใน ค.ศ. 2007 และแสดงเพร์รีอยู่ในห้องสองห้อง สีขาวและสีดำ กำกับโดยเพื่อน ๆ ของเธอ ตัวที่สองออกอากาศเชิงพาณิชย์ใน ค.ศ. 2008 ฉากในเนื้อเรื่องเกิดขึ้นในยุค 1940 และแสดงเพร์รีรับบทเป็นผู้หญิงที่สูญเสียคนรักที่เป็นทหาร (แสดงโดย แมตต์ ดัลลาส) ในระหว่างสงครามโลกครั้งที่สอง เพร์รีเริ่มแสดงเพลงนี้ตั้งแต่ ค.ศ. 2006 และแสดงในทัวร์คอนเสิร์ตทุกครั้ง ได้แก่ เฮลโลเคทีทัวร์ แคลิฟอร์เนียดรีมส์ทัวร์ และเดอะพริสมาติกเวิลด์ทัวร์
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
ธีโอ รอสซี

| ธีโอ รอสซี |
| --- | --- |
รอสซีในงาน 2012 San Diego Comic-Con International
เกิด: จอห์น ธีโอดอร์ รอสซี  (1975-06-04) 4 มิถุนายน ค.ศ. 1975 (49 ปี) Staten Island, นครนิวยอร์ค, นิวยอร์ค, สหรัฐ
สัญชาติ: อเมิรกัน
อาชีพ: นักแสดง, โปรดิวเซอร์, นักการกุศล
ปีปฏิบัติงาน: 2001–ปัจจุบัน
คู่สมรส: Meghan McDermott (สมรส 2014)
บุตร: 2 คน
จอห์น ธีโอดอร์ รอสซี (อังกฤษ: John Theodore Rossi; เกิด 4 มิถุนายน พ.ศ. 2518) เป็นนักแสดงและโปรดิวเซอร์ชาวอเมริกัน มีชื่อเสียงจากการรับบท ฮวน คาร์ลอส "จูซ" ออร์ทิส ในละครชุดช่องเอฟเอ็กซ์เรื่อง ซันออฟอนาร์ชี (2008–2014) เขายังเป็นที่รู้จักจากการรับบท เฮอร์นัน "เชด" อัลวาเรซ ในเรื่อง ลู้ก เคจ (2016–2018)
ท่าอากาศยานน่านนคร

ท่าอากาศยานน่านนคร หรือ  สนามบินน่าน (อังกฤษ: Nan Nakhon Airport) (IATA: NNT, ICAO: VTCN) เป็นท่าอากาศยานที่ตั้งอยู่ที่ตำบลผาสิงห์ อำเภอเมืองน่าน จังหวัดน่าน ห่างจากตัวเมืองไปทางทิศเหนือประมาณ 3 กิโลเมตร มีพื้นที่ใช้ร่วมกับกองทัพอากาศทั้งหมด  1069  ไร่  1 งาน  24  ตารางวา โดยใช้ในราชการท่าอากาศยานน่านนคร 392 ไร่ 2 งาน 99 ตารางวา เป็นท่าอากาศยานในสังกัดกรมท่าอากาศยาน กระทรวงคมนาคม
ประวัติ > การดำเนินงานในช่วงต้น

เมื่อปี พ.ศ. 2458 เจ้าอุปราช (มหาพรหม ณ น่าน) เจ้าอุปราชนครน่าน (อิสริยศในขณะนั้น) ได้ทรงบริจาคทุนทรัพย์ส่วนพระองค์เพื่อซื้อเครื่องบินให้แก่กองทัพอากาศ จำนวน  1 ลำ ซึ่งต่อมาพระองค์มีพระประสงค์จะชมเครื่องบินลำที่พระองค์ซื้อให้แก่กองทัพอากาศ จึงได้นำความปรึกษากับอำมาตย์เอก พระวรไชยวุฒิกรณ์ ปลัดมณฑลพายัพ เพื่อจัดสร้างท่าอากาศยานขึ้น เมื่อพระวรไชยวุฒิกรณ์เห็นชอบแล้ว จึงได้เกณฑ์แรงงานราษฎรทำการถางโค่นต้นไม้ บริเวณตำบลหัวเวียงเหนือ เพื่อสร้างท่าอากาศยานบินขึ้น โดยใช้เวลาในการสร้างประมาณ 3 ปีเศษ จึงแล้วเสร็จ และทางกองทัพอากาศจึงได้นำเครื่องบินแบบ “เบเก้” จำนวน 3 ลำ รวมทั้งลำที่เจ้าอุปราชฯ ได้ทรงบริจาคทุนทรัพย์ส่วนพระองค์ซื้อให้ บินจากกองทัพอากาศดอนเมืองถึงท่าอากาศยานน่านสำเร็จและลงอย่างปลอดภัย ครั้นเมื่อเครื่องบินได้กลับไปแล้วก็มิได้ใช้ท่าอากาศยานนี้อีก คงปล่อยทิ้งไว้และได้รับการบำรุงรักษาตามสมควร
ต่อมาเมื่อเกิดกรณีพิพาทอินโดจีนกับฝรั่งเศส ท่าอากาศยานได้รับการปรับปรุงให้ดีขึ้นอีกครั้งเพื่อให้เครื่องบินจำนวน 3-4 ลำจากกองทัพอากาศสามารถมาประจำที่ท่าอากาศยานน่านได้ แต่เมื่อสงครามอินโดจีนยุติลง ก็ไม่มีการใช้ท่าอากาศยานอีก หลังจากนั้นอีกประมาณ  10 ปีเศษ ท่าอากาศยานได้รับการปรับปรุงอีกครั้งหนึ่ง โดยทำการขยายทางวิ่งให้กว้างประมาณ 10 เมตร ยาวประมาณ  600  เมตร ผิวทางวิ่งบดทับด้วยดินลูกรัง พอที่เครื่องบินขนาดเล็กจะขึ้น-ลงได้
เมื่อวันที่ 12  มีนาคม พ.ศ. 2514 กองทัพอากาศไทยได้จัดหน่วยบิน 231 ซึ่งมีเครื่องบินขับไล่ และทิ้งระเบิดมาประจำท่าอากาศยานน่าน พร้อมย้ายหน่วยบิน 713 และ 333 จากอำเภอเชียงกลาง มาประจำที่ท่าอากาศยานน่าน รวมกันตั้งเป็นกองบิน 466 ต่อจากนั้นหน่วยบินของกองทัพบก และกรมการบินพาณิชย์ ได้ย้ายเข้ามาใช้พื้นที่ร่วมกับกองทัพอากาศ จึงได้ร่วมกันซ่อมทางวิ่งบางตอนที่ชำรุดให้ได้มาตรฐานและเพิ่มขีดความสามารถของทางวิ่งให้เป็นผิวแอสฟัลส์ติดคอนกรีต ยาว 2,000 เมตร  กว้าง 45  เมตร  ทางเผื่อหัวท้ายข้างละ 60 เมตร  รับน้ำหนักสูงสุดได้ประมาณ 67,000 กิโลกรัม จนเครื่องบินขนาดใหญ่แบบซี-130 เฮอร์คิวลิส สามารถขึ้น-ลงได้อย่างปลอดภัย
ประวัติ > เริ่มการให้บริการการบินพาณิชย์

ปี พ.ศ. 2523 กรมการบินพาณิชย์ ได้จัดสร้างอาคารที่ทำการท่าอากาศยานน่าน (อาคารเดิม) เป็นอาคารชั้นเดียวประกอบด้วยห้องพักผู้โดยสาร ที่ทำการท่าอากาศยานน่านและพื้นที่ลานจอดรถยนต์ ไว้บริการแก่ผู้โดยสารทั่วไป
ปี พ.ศ. 2555 กรมการบินพลเรือน (บพ.) กระทรวงคมนาคม ได้ก่อสร้างอาคารผู้โดยสารหลังใหม่ที่ท่าอากาศยานน่าน ซึ่งตั้งอยู่ที่ตำบลผาสิงห์ อำเภอเมืองน่าน จังหวัดน่าน โดยใช้งบประมาณค่าก่อสร้างจำนวน 169,060,000 บาท มีพื้นที่รวม 5,750 ตารางเมตร เป็นอาคารคอนกรีตเสริมเหล็ก สูง 2 ชั้น มีดาดฟ้า สามารถรองรับผู้โดยสารในชั่วโมงเร่งด่วน จำนวน 300 คน/ชั่วโมง และอาคารอื่น ๆ ได้แก่ อาคารโรงเก็บเครื่องมือกล และอาคารที่ทำการดับเพลิง ขนาด 720 ตารางเมตร สามารถจอดรถดับเพลิงได้ จำนวน 6 คัน พร้อมลานจอดรถยนต์ด้านหน้าอาคารประมาณ 540 ตารางเมตร และอาคารโรงเก็บเครื่องยนต์กำเนิดไฟฟ้าขนาด 126 ตารางเมตร และได้เปิดให้สายการบินและผู้โดยสารใช้บริการอาคารผู้โดยสารหลังใหม่ตั้งแต่วันที่ 19 พฤษภาคม 2557
เมื่อวันที่ 15 กุมภาพันธ์ พ.ศ. 2558 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ขณะนั้นดำรงพระอิสริยยศ สมเด็จพระเทพรัตนราชสุดาฯ สยามบรมราชกุมารี) ทรงพระกรุณาโปรดเกล้าฯ พระราชทานนามใหม่ของท่าอากาศยานน่านว่า "ท่าอากาศยานน่านนคร"
ประวัติ > ชื่อท่าอากาศยาน

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ขณะนั้นดำรงพระอิสริยยศ สมเด็จพระเทพรัตนราชสุดาฯ สยามบรมราชกุมารี) เสด็จพระราชดำเนินไปทรงเปิดอาคารผู้โดยสารหลังใหม่ ท่าอากาศยานน่านนคร โดยมี พลอากาศเอก ประจิน จั่นตอง รัฐมนตรีว่าการกระทรวงคมนาคม นางสร้อยทิพย์ ไตรสุทธิ์ ปลัดกระทรวงคมนาคม นายวรเดช  หาญประเสริฐ นายชาติชาย  ทิพย์สุนาวี นายพงษ์ไชย  เกษมทวีศักดิ์ รองปลัดกระทรวงคมนาคม นายสมชาย พิพุธวัฒน์ อธิบดีกรมการบินพลเรือน ผู้บริหารระดับสูงของกระทรวงคมนาคม ผู้ว่าราชการจังหวัดน่าน ภาครัฐ และภาคเอกชน เฝ้าทูลละอองพระบาทรับเสด็จ ณ ท่าอากาศยานน่านนคร จังหวัดน่าน ในวันอาทิตย์ที่ 15 กุมภาพันธ์ 2558 เวลา 19.00 น.
ในวโรกาสนี้ สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนามใหม่ของท่าอากาศยานน่านว่า “ท่าอากาศยานน่านนคร” หมายถึง ท่าอากาศยานแห่งจังหวัดน่าน และพระราชทานพระราชานุญาตให้เชิญตราสัญลักษณ์ในโอกาสฉลองพระชนมายุ 5 รอบ 2 เมษายน 2558 ประดับที่ป้ายท่าอากาศยานฯ ดังกล่าว
อาคารสถานที่ > อาคารผู้โดยสาร

อาคารผู้โดยสารหลังใหม่ (ปัจจุบัน) เป็นอาคารสองชั้น ขนาดพื้นที่ใช้สอยประมาณ 5,750 ตารางเมตร สามารถรองรับผู้โดยสารได้ 300 คน ในชั่วโมงคับคั่ง หรือรองรับผู้โดยสารได้ประมาณ 2,400 คน/วัน หรือประมาณ 864,000 คน/ปี มีร้านอาหารเปิดให้บริการอยู่ภายในอาคาร
อาคารผู้โดยสารหลังเดิม เป็นอาคารชั้นเดียว ขนาดพื้นที่ใช้สอยประมาณ 1,003 ตารางเมตร
ลานจอดอากาศยาน (Apron)
จำนวนเครื่องบินที่รองรับได้ 8 เที่ยวบิน/วัน
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ทางวิ่งใช้พื้นผิวแอสฟัลติกคอนกรีต (asphaltic-concrete) จำนวน 1 เส้น กว้าง 45 เมตร ยาว 2,000 เมตร กำหนดทางวิ่งเป็น 02 และ 20 พร้อมลานกลับลำด้านหัวทางวิ่ง 20 และพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 60 เมตร รับน้ำหนักได้ 74 ตัน
ทางขับใช้พื้นผิวแอสฟัลติกคอนกรีต (asphaltic-concrete) จำนวน 1 เส้น, 4 ช่องทาง คือ A, B, C และ D ทาง A - C กว้าง 30 เมตร, C - D กว้าง 20 เมตร
แผนการพัฒนาท่าอากาศยาน

เมื่อวันที่ 14 ตุลาคม พ.ศ. 2561 นายไพรินทร์ ชูโชติถาวร รัฐมนตรีช่วยว่าการกระทรวงคมนาคม เป็นประธานเปิดงาน “ Airports For All : กรมท่าอากาศยาน มุ่งมั่น ก้าวไกล เพื่อไทยทุกคน” เพื่อนำเสนอแผนการพัฒนาระยะ 20 ปีของท่าอากาศยาน 28 แห่ง โดยกรมท่าอากาศยาน ได้มีการประกาศแผนแม่บท 20 ปี การพัฒนาท่าอากาศยานของกรมท่าอากาศยาน ระยะ 20 ปี (พ.ศ. 2561-2580) แบ่งเป็น 4 ระยะ วงเงินรวม 34,507 ล้านบาท 
โดยท่าอากาศยานน่านนครได้อยู่ในโครงการพัฒนาท่าอากาศยานระยะที่ 4 (พ.ศ. 2576-2580) เพื่อเชื่อมโยง East-West Corridor และ CLMV โดยมีการวางแผนศึกษาข้อมูล ดังนี้
ก่อสร้างอาคารผู้โดยสารหลังใหม่ รองรับผู้โดยสารได้ 2.6 ล้านคนต่อปี
ก่อสร้างลานจอดเครื่องบินเพิ่มเติม รองรับครื่องบินแบบโบอิง 737 ได้พร้อมกัน 8 ลำ
ปรับปรุงทางวิ่งและทางขับทางขับใหม่เพื่อให้รอบรับเครื่องบินแบบ โบอิง 737
ทั้งนี้อยู่ระหว่างการศึกษาข้อมูลเพิ่มเติม
รายชื่อสายการบิน

มีสายการบินให้บริการรวม 2 สายการบิน ได้แก่ ไทยแอร์เอเชียและนกแอร์  ต้นทาง กรุงเทพฯ-ดอนเมือง รวมมีเที่ยวบินให้บริการไป-กลับ สูงสุดวันละ 10 เที่ยวบินต่อวัน
รายชื่อสายการบิน > สายการบินที่ให้บริการ

| สายการบิน | จุดหมายปลายทาง | หมายเหตุ    |
| --- | --- | --- |
| นกแอร์ | กรุงเทพฯ-ดอนเมือง | ภายในประเทศ |
| ไทยแอร์เอเชีย | กรุงเทพฯ-ดอนเมือง | ภายในประเทศ |
รายชื่อสายการบิน > สายการบินที่เคยให้บริการ

| สายการบิน | จุดหมายปลายทาง | ปีที่ทำการบิน |
| --- | --- | --- |
| เดินอากาศไทย | กรุงเทพฯ-ดอนเมือง | พ.ศ. 2523-2531 |
| การบินไทย | กรุงเทพฯ-ดอนเมือง | พ.ศ. 2531-2545 |
| การบินไทย | แพร่ | พ.ศ. 2531-2545 |
| การบินไทย | เชียงใหม่ | พ.ศ. 2531-2545 |
| การบินไทย | พิษณุโลก | พ.ศ. 2531-2545 |
| เดินอากาศไทย | หลวงพระบาง | พ.ศ. 2544-2545 |
| แอร์อันดามัน | กรุงเทพฯ-ดอนเมือง | พ.ศ. 2545-2547 |
| พีบีแอร์ | กรุงเทพฯ-สุวรรณภูมิ | พ.ศ. 2547-2552 |
| นกมินิ | เชียงใหม่ | พ.ศ. 2552-2554 |
| โซล่าแอร์ | กรุงเทพฯ-ดอนเมือง | พ.ศ. 2553-2554 |
| แฮปปี้แอร์ | กรุงเทพฯ-สุวรรณภูมิ | พ.ศ. 2553-2555 |
| กานต์แอร์ | เชียงใหม่ | พ.ศ. 2556-2560 |
| วิสดอมแอร์เวย์ | เชียงใหม่ | พ.ศ. 2561-2562 |
| ไทยแอร์เอเชีย | กรุงเทพฯ-สุวรรณภูมิ | พ.ศ. 2563-2565 |
| ไทยสมายล์ | กรุงเทพฯ-สุวรรณภูมิ | พ.ศ. 2563-2565 |
| ไทยไลอ้อนแอร์ | กรุงเทพฯ-ดอนเมือง | พ.ศ. 2565-2566 |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 31,815 |  | 1,540 | 97.67 |
| 2545 | 18,968 |  40.38% | 1,050 | 58.93 |
| 2546 | 15,234 |  19.69% | 794 | 39.85 |
| 2547 | 12,005 |  21.20% | 421 | 6.86 |
| 2548 | 14,336 |  19.42% | 464 | 5.68 |
| 2549 | 12,935 |  9.77% | 493 | 4.57 |
| 2550 | 12,668 |  2.06% | 438 | 2.53 |
| 2551 | 12,276 |  3.0% | 406 | 0.86 |
| 2552 | 11,379 |  7.3% | 409 | 0.32 |
| 2553 | 9,038 |  20.57% | 1,240 | 0.002 |
| 2554 | 33,885 |  374.92% | 1,864 | 0.00 |
| 2555 | 58,536 |  72.75% | 2,341 | 0.00 |
| 2556 | 82,079 |  40.22% | 1,942 | 8.39 |
| 2557 | 113,849 |  38.70% | 2,000 | 16.17 |
| 2558 | 349,264 |  306.78% | 4,036 | 21.95 |
| 2559 | 376,620 |  7.83% | 4,123 | 52.81 |
| 2560 | 349,986 |  7.07% | 3,816 | 28.94 |
| 2561 | 428,202 |  22.35% | 3,976 | 0.00 |
| 2562 | 382,324 |  10.71% | 2,890 | 0.49 |
| 2563 | 312,574 |  18.24% | 2,592 | 0.00 |
| 2564 | 190,708 |  38.99% | 2,110 | 0.00 |
| 2565 | 451,801 |  136.91% | 3,676 | 535.00 |
| 2566 | 386,575 |  14.44% | 2,512 | 2.00 |
การเดินทางสู่ท่าอากาศยาน

ท่าอากาศยานน่านนครตั้งอยู่บนถนนน่าน - ทุ่งช้าง (ทางหลวงแผ่นดินหมายเลข 101) โดยมีวงเวียนอยู่ใกล้บริเวณทางเข้า เมื่อขับผ่านอาคารผู้โดยสารหลังปัจจุบันจะมีลานจอดรถยนต์กลางแจ้งด้านข้างอาคารผู้โดยสาร ซึ่งมีสามารถจุรถได้ประมาณ 170 คัน
ที่ท่าอากาศยานมีบริการรถเช่า รถเช่าพร้อมคนขับ และรถแท็กซี่ อยู่บริเวณทางออกสนามบิน ซึ่งอยู่ข้างโซนร้านอาหารใกล้บริเวณผู้โดยสารขาเข้า
ดูเพิ่ม

รายชื่อท่าอากาศยานในประเทศไทย
อาคารผู้โดยสารหลังเดิม
ภายในอาคารผู้โดยสาร
ธีมฟรอมแชฟต์

ธีมฟรอม แชฟต์ (อังกฤษ: Theme from Shaft) เป็นเพลงที่แต่งและบันทึกเสียงโดยไอแซก เฮย์สในปี ค.ศ. 1971 เพื่อประกอบภาพยนตร์เรื่อง แชฟต์ ของเมโทร-โกลด์วิน-แมเยอร์ เป็นเพลงแนวผสมผสานระหว่างฟังค์ โซล และดิสโก
แชฟต์ เป็นภาพยนตร์แอคชั่นอเมริกันแนวฟิล์มนัวร์ กำกับโดยกอร์ดอน พาร์ก สร้างจากนวนิยายในชื่อเดียวกันของเออร์เนสต์ ไทดีย์แมน มีเนื้อเรื่องเกี่ยวกับนักสืบเอกชนอเมริกันผิวดำชื่อ จอห์น แชฟต์ ที่คอยช่วยเหลือประชาชนคนธรรมดาในย่านฮาร์เลมในนิวยอร์ก โดยเฉพาะหญิงสาวสวย  และมักต่อสู้กับแก๊งมาเฟียอิตาลีและแก๊งคนผิวดำ  ภาพยนตร์เรื่องนี้สร้างด้วยต้นทุนต่ำและประสบความสำเร็จอย่างสูง จนมีการสร้างภาคต่ออีก 2 ภาค, ภาพยนตร์ซีรีส์, ภาพยนตร์สร้างใหม่ในปี 2000   และได้รับการบรรจุใน National Film Registry โดยหอสมุดรัฐสภาอเมริกันในปี 2000  ได้รับการยกย่องเป็นภาพยนตร์เรื่องๆแรก ที่ให้บทชายผิวดำเป็นวีรบุรุษ เรียกว่าภาพยนตร์แนว "blaxploitation film"
ธีมฟรอม แชฟต์ มีเนื้อร้องบรรยายถึงความเท่ กล้าหาญ และเสน่ห์ทางเพศของจอห์น แชฟต์ (รับบทโดยริชาร์ด ราวด์ทรี) ซึ่งผู้กำกับภาพยนตร์ให้คำจำกัดความไว้ว่าเป็น "black private dick/who's a sex machine/to all the chicks" หลังจากภาพยนตร์ประสบความสำเร็จ เฮย์สได้บันทึกเสียงซิงเกิลวางจำหน่าย ติดอันดับหนึ่งบิลบอร์ดฮอต 100 และได้รับรางวัลออสการ์สาขาเพลงประกอบภาพยนตร์ยอดเยี่ยม  ทำให้เฮย์สเป็นอเมริกันผิวดำคนแรกที่ได้รับรางวัลออสการ์ ในสาขาที่มิใช่สาขานักแสดง (ซิดนีย์ ปอยเตียร์เคยได้รับรางวัลสาขานักแสดงยอดเยี่ยมมาก่อนหน้านั้น)
ในปี 2000 ไอแซก เฮย์สได้บันทึกเสียงเพลงนี้ใหม่ เพื่อประกอบภาพยนตร์ฉบับสร้างใหม่ แชฟต์ นำแสดงโดย ซามูเอล แอล. แจ็กสัน เจฟฟรีย์ ไรต์ คริสเตียน เบล โทนี คอลเล็ตต์ บัสตา ไรมส์ และวาเนสซา แอล. วิลเลียมส์ ในภาคนี้ซามูเอล แอล. แจ็กสัน รับบทเป็นจอห์น แชฟต์ ตำรวจนิวยอร์ก ผู้เป็นหลานชายของจอห์น แชฟต์ นักสืบเอกชนจากภาคเดิม โดยริชาร์ด ราวด์ทรี รับบทคามีโอเป็นจอห์น แชฟต์ (ผู้เป็นลุง)
แหล่งข้อมูลอื่น

Shaft (1971) ที่อินเทอร์เน็ตมูวีเดตาเบส
Shaft (2000) ที่อินเทอร์เน็ตมูวีเดตาเบส
20 Inches of Shaft Fan website
ธีโอดอร์ กิลล์

ธีโอดอร์ กิลล์
ธีโอดอร์ กิลล์ (อังกฤษ: Theodore Gill) นักมีนวิทยาและสัตววิทยาชาวอเมริกัน มีชื่อเต็มว่า ธีโอดอร์ นิโคลัส กิลล์ (Theodore Nicholas Gill)
เกิดเมื่อวันที่ 21 มีนาคม ค.ศ. 1837 ที่นิวยอร์กซิตี้ เริ่มศึกษาภายใต้การสอนของภาคเอกชน กิลล์มีความสนใจในวิชาประวัติศาสตร์ธรรมชาติวิทยา และมีความสัมพันธ์อันดีกับเจ. คาร์สัน เบรวูร์ท ในการจัดเรียงอันดับของกีฏวิทยาและงานสะสมมีนวิทยา ก่อนที่จะเดินทางไปวอชิงตัน ดี.ซี. ในปี ค.ศ.  1863  เพื่อทำงานที่สถาบันสมิธโซเนียน กิลล์ทำงานด้านจัดหมวดหมู่ของสัตว์เลี้ยงลูกด้วยนม, ปลาและหอย  และยังเป็นบรรณารักษ์ที่สถาบันแห่งนี้และยังเป็นผู้ช่วยอาวุโสห้องสมุดของสภาคองเกรสอีกด้วย
กิลล์เป็นศาสตราจารย์ด้านสัตววิทยาที่มหาวิทยาลัยจอร์จวอชิงตัน และเป็นสมาชิกของสโมสรเมกาเธอเรี่ยม ที่สถาบันสมิธโซเนียน ในวอชิงตัน ดี.ซี.  และเป็นประธานของสมาคมอเมริกันเพื่อความก้าวหน้าของวิทยาศาสตร์ในปี ค.ศ. 1897
ธีโอดอร์ กิลล์ มีผลงานเขียนทางด้านเอกสารในทางวิชาการด้านสัตววิทยามากกว่า 400 หน้า  และถึงแก่กรรมในวันที่ 25 กันยายน ค.ศ. 1914
แหล่งข้อมูลอื่น

ชีวประวัติ (อังกฤษ)
http://books.nap.edu/html/biomems/tgill.pdf เก็บถาวร 2013-10-19 ที่ เวย์แบ็กแมชชีน
นกกระตั้วใหญ่หงอนเหลือง

| นกกระตั้วใหญ่หงอนเหลือง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Psittaciformes
วงศ์ใหญ่:: Cacatuoidea
วงศ์:: Cacatuidae
สกุล:: Cacatua
สกุลย่อย:: Cacatua
สปีชีส์:: C.  galerita
ชื่อทวินาม
Cacatua galerita Latham, 1790


แผนที่แสดงการกระจายพันธุ์
นกกระตั้วใหญ่หงอนเหลือง หรือ นกกระตั้วซัลเฟอร์เครสต์ (อังกฤษ: Sulphur-crested cockatoo; ชื่อวิทยาศาสตร์: Cacatua galerita) นกปากขอขนาดใหญ่ชนิดหนึ่ง จัดอยู่ในวงศ์นกกระตั้ว (Cacatuidae)
มีความยาวของลำตัวประมาณ 50 เซนติเมตร สามารถจำแนกเพศได้จาก นกตัวผู้จะมีสีน้ำตาลแดงเข้มรอบดวงตา  จะเห็นได้ชัดเจนกว่าตัวเมีย ลำตัวมีสีขาวทั้งตัว มีหงอนขนาดใหญ่บนหัวสีเหลืองอันเป็นจุดเด่น มีทั้งขนาดเล็กและใหญ่
มีถิ่นกำเนิดในบริเวณเกาะนิวกีนี, ทัสมาเนีย, เกาะคิง, เกาะมอลลูกา รวมทั้งตอนเหนือและตะวันออกของออสเตรเลีย และยังแบ่งออกเป็นชนิดย่อยได้ 4 ชนิด คือ
C. g. triton (Temminck, 1849) พบเฉพาะเกาะนิวกินีและเกาะรอบข้าง
C. g. elenora (Finsch, 1867) พบบนหมู่เกาะอารู ระหว่างออสเตรเลียกับนิวกินี
C. g. fitzroyi (Mathews, 1912) พบทางตอนเหนือของออสเตรเลียระหว่างตอนตะวันตกของออสเตรเลียจนถึงอ่าวคาร์เพนแทเรีย
C. g. galerita พบเฉพาะแหลมยอร์กจนถึงเกาะทัสมาเนีย
มีนิสัยชอบหากินตามพื้นดิน หากินเป็นฝูงขนาดใหญ่ มักจะมีแหล่งอาศัยตามทุ่งหญ้า, ป่าโปร่ง และพื้นที่เกษตรกรรม อาหารได้แก่ เมล็ดพืช, ตาอ่อนของพืช, ใบไม้, ผัก และ ผลไม้ รวมทั้งสามารถขุดรากไม้ และส่วนของพืชที่อยู่ใต้ดินมากินได้ อาศัยและทำรังบนต้นไม้ใหญ้ โดยเจาะเป็นรู ชอบส่งเสียงดัง ชอบเล่นซน โดยจะเลิกหงอนให้ตั้งขึ้นทุกครั้ง นกกระตั้วใหญ่หงอนเหลืองมีฤดูผสมพันธุ์วางไข่ช่วงเดือนสิงหาคม-พฤศจิกายน ทำรังวางไข่ในโพรงไม้ วางไข่ครั้งละ 3-5 ฟอง ระยะฟักไข่ประมาณ 28วัน
เป็นนกที่สวยงาม นิยมเลี้ยงกันเป็นสัตว์เลี้ยงและเลี้ยงไว้ตามสวนสัตว์
แหล่งข้อมูลอื่น

ข้อมูลที่เกี่ยวข้องกับ Cacatua galerita ที่วิกิสปีชีส์
ธอร์ (มาร์เวลคอมิกส์)

| ธอร์ (มาร์เวลคอมิกส์) |
| --- | --- |

รายละเอียดการตีพิมพ์
สำนักพิมพ์: มาร์เวลคอมิกส์
ปรากฏตัวครั้งแรก: Journey into Mystery เล่มที่ 83 ส.ค. 1962
สร้างสรรค์โดย: สแตน ลี แลร์รี่ ลีเบอร์ แจ็ค เคอร์บี้
รายละเอียดตัวละคร
ชื่อจริง: ธอร์ บุตรแห่งโอดิน
มิตรสหาย: อเวนเจอร์ส วอร์ริเออร์ ทรี ธอร์ คอร์ป ก็อด สควอด อเวนเจอร์ส ยูไนตี้ สควอด
สมญานามอื่น: ซิกมันด์, ซิกฟรีด, ดร. โดนัลด์ เบลค, เจค โอลสัน, ซิก จาร์ลสัน, อีริค มาสเตอร์สัน, บุตรแห่งโอดิน
พลัง:  พละกำลังเหนือมนุษย์และแข็งแกร่ง  พลังจากค้อนมยอเนียร์ สามารถข้ามมิติไปยังที่ต่างๆได้  ควบคุมสายฟ้าได้  บินได้ด้วยค้อน  ทนสภาพภูมิอากาศที่โหดร้ายได้ 
Thor
: ธอร์ต่อสู้กับเฮอร์คิวลิสในปกของThor #126 (มี.ค. 1966) วาดโดยแจ็ค เคอร์บี้และวินซ์ คอเล็ทต้า
ทีมงานสร้างสรรค์
ธอร์ (อังกฤษ: Thor) เป็นตัวละครหลักของมาร์เวลคอมิกส์ ปรากฏตัวครั้งแรกJourney into Mystery เล่มที่ 83 ส.ค. 1962 สร้างขึ้นโดยสแตน ลี,แลร์รี่ ลีเบอร์,แจ็ค เคอร์บี้ เป็นตัวละครที่สร้างมาจากธอร์ เทพเจ้าสายฟ้าของตำนานเทพปกรณัมนอร์ส
ส่วนของภาพยนตร์ ตัวละครธอร์รับบทโดยคริส เฮมส์เวิร์ท และได้มีภาพยนตร์ออกฉายไป2ภาคคือ ธอร์ เทพเจ้าสายฟ้า21 เมษายน 2011ในออสเตรเลีย 6 พฤษภาคม 2011ในสหรัฐอเมริกา และภาคต่อคือธอร์ เทพเจ้าสายฟ้าโลกาทมิฬ ออกฉายในอเมริกาวันที่8 พฤศจิกายน 2013 และในปี2017จะมีภาคต่อชื่อว่าธอร์: ศึกอวสานเทพเจ้า โดยจะมีฮัลค์มาปรากฏตัวในหนังเรื่องนี้ และได้ไปปรากฏตัวในอเวนเจอร์ส4ภาค คือดิ อเวนเจอร์ส,อเวนเจอร์ส: มหาศึกอัลตรอนถล่มโลก,อเวนเจอร์ส: มหาสงครามล้างจักรวาล และอเวนเจอร์ส: เผด็จศึก,ธอร์: เลิฟแอนด์ธันเดอร์ ในภาค อเวนเจอร์ส: เผด็จศึก ได้มีการเปลี่ยนลุคของธอร์ให้ผมยาวและอ้วนขึ้นเนื่องจากกินเบียร์หรือเหล้ามากไปในช่วงย้อนเวลาไปรวบรวมมณีธอร์ได้เอาโยเนียร์จากปี 2013 มาด้วย
ธอร์ได้ติดอันดับเป็นซูเปอร์ฮีโรยอดเยี่ยมลำดับที่14 โดยไอจีเอ็นใน100ซูเปอร์ฮีโรที่มีหนังสือการ์ตูนขายดีตลอดกาล ในปี2011 และได้ติดอันดับใน50ซูเปอร์ฮีโรอเวนเจอร์สในปี2012
ประวัติ

เดิมทีแล้วธอร์คือบุตรแห่งโอดิน เทพเจ้าสายฟ้าผู้ปกครองแอสการ์ด ธอร์ได้ทำผิดโทษฐานเข้าไปโจมตียักษ์น้ำแข็ง โอดินจึงลงโทษธอร์ให้ตกลงไปอาศัยอยู่ในโลกในนามของหมอพิการโดนัลด์ เบลค เพื่อสั่งสอนให้ธอร์มีความเมตตา เมื่อธอร์เกิดความเมตตาที่ต้องรักษาผู้เจ็บป่วย เมื่อโอดินเห็นจึงเนรมิตไม้เท้าไว้ที่ภูเขาแห่งหนึ่ง ดร.เบลคได้ไปเจอไม้เท้าอันหนึ่งเมื่อเค้าเคาะเค้าก็กลายร่างเป็นธอร์ เทพเจ้าสายฟ้าและความทรงจำทั้งหมดก็ได้กลับมา เขาจึงได้เดินทางไปมาระหว่างโลกและแอสการ์ด
ผู้ที่คู่ควรในการยกค้อนโยเนียร์

ผู้ที่คู่ควรในการยกค้อนต้องมีความคู่ควรและสามารถใช้พลังอำนาจแห่งธอร์ได้โดยโอดินลงคาถาเอาไว้และต้องมีความกล้าหาญ เสียสละ โดยมีผู้ที่สามารถยกได้ ดังนี้
1.ธอร์
2.โอดิน
3.สตีฟ โรเจอร์ส / กัปตันอเมริกา
4.โลกิ
5.โอโรโร่ มันโร / สตอร์ม
6.อีริค เล็นเชอร์/แม็กนีโต้
7.ธันเดอร์ สไตรค์
8.ปีเตอร์ ควิลล์ / สตาร์-ลอร์ด
9.จอห์น วอล์คเกอร์ / ยูเอสเอเจนต์
10.เจน ฟอสเตอร์
11.วิชั่น
12.แบล็กแพนเทอร์
13.เบต้าเรย์บิลล์
แหล่งข้อมูลอื่น

Larry Lieber interview in Alter Ego vol. 3, #2 (Fall 1999)